૧. કાર્યક્રમ સમયસર શરૂ અને પૂર્ણ થાય : ભારતના એક વખતના વાઇસરોય લોર્ડ કર્ઝનને ભારતીય સંગીતના કાર્યક્રમનું આમંત્રણ મળ્યું. તેઓ આપેલા સમય મુજબ રાત્રે નવ વાગ્યે પહોંચ્યા. કોઇ તબલાંની ઠોક મેળવતું હતું તો કોઇક સીતારના તારના સૂર મેળવતું હતું. કોઇક બેઠક વ્યવસ્થા ગોઠવતું હતું. લોર્ડ કર્ઝને નિયત સમયે એટલે કે સાડા નવે ઊભા થઇ ભાષણ આપ્યું, ‘ભારતીય સંગીત ભવ્ય છે, તેનો વારસો અમૂલ્ય છે.’ ભાષણ પૂરું કરી આયોજકોનો આભાર માની ચાલી નીકળ્યા. પછી સંગીતનો કાર્યક્રમ શરૂ થયો. (કથાસાર : સમયનો ખ્યાલ સાપેક્ષ છે. લોર્ડ કર્ઝન અને આયોજકના સમયના ખ્યાલો અલગ છે. બંને પોતાની રીતે સાચા છે.)